Quines entitats hi ha en aquest text?
Teresa Gisbert Jordà (València, 1957), és una jurista i fiscal valenciana, especialista en matèria de menors. Després de ser Fiscal en Cap Provincial de València, en febrer de 2019 va prendre possessió com a Fiscal Superior de la Fiscalia Superior de la Comunitat Valenciana, en substitució d'Antonio Montabes Córdoba, estant al càrrec de les tres Fiscalies provincials, 249 Fiscals i 178 funcionaris. És membre de la Unió Progressista de Fiscals i del Comité Científic de la Fundació Valenciana d'Estudis sobre Infància i Joventut. La Fiscal General de l'Estat, María José Segarra li va reconèixer “la permanent dedicació des de llocs de responsabilitat a un servei públic cada vegada més necessitat de persones amb eixa vocació de servei”. És germana del periodista Emili Gisbert Jordà i neta de Manuel Gisbert Rico, últim alcalde republicà de València, estant la seua família vinculada a la política i el dret. Va començar com a Fiscal l'any 1981 a Mataró-Arenys de Mar i l'any 1982 va prendre possessió a la Fiscalia de l'Audiència Provincial de Castelló, en l'Agrupació de Vinaròs-Sant Mateu. El 1984 va prendre possessió a la Fiscalia del Tribunal Superior de Justícia de la Comunitat Valenciana i en març de 2008 va prendre possessió com a Fiscal en Cap Provincial de València i en febrer de 2019 ho va fer com a Fiscal Superior de la Comunitat Valenciana. De 1991 a 1996 ha estat membre del Consell Fiscal. Ha fet classes com a Professora Associada de la Càtedra de Dret Civil de la Facultat de Dret de València els anys 1997 i 1998. Des de l'any 1998 és tutora de l'Escola de Pràctica Jurídica de l'Il·lustre Col·legi d'Advocats de València. També ha participat com a directora, coordinadora o ponent en diversos cursos per a professionals del dret, taules redones i conferències. L'elecció de Teresa Gisbert com a Fiscal Superior del País Valencià va provocar que els principals càrrecs de la justícia valenciana estigueren ocupats per quatre dones: Pilar de la Oliva (presidenta del TSJCV), Gabriela Bravo (consellera de Justícia), Auxiliadora Borja (degana dels advocats) i Laura Oliver (degana dels procuradors).
Teresa Gisbert Jordà : persona, València : Entitat_Geopolítica, Fiscalia Superior de la Comunitat Valenciana : organització, Antonio Montabes Córdoba : persona, Unió Progressista de Fiscals : organització, María José Segarra : persona, Emili Gisbert Jordà : persona, Manuel Gisbert Rico : polític, Fiscalia del Tribunal Superior de Justícia de la Comunitat Valenciana : organització, Comunitat Valenciana : Entitat_Geopolítica, Consell Fiscal : organització, Teresa Gisbert : persona, Pilar de la Oliva : persona, TSJCV : organització, Gabriela Bravo : polític, Auxiliadora Borja : persona, Laura Oliver : persona, Fundació Valenciana d'Estudis sobre Infància i Joventut : organització, Mataró : Entitat_Geopolítica, Arenys de Mar : Entitat_Geopolítica, Fiscalia de l'Audiència Provincial de Castelló : organització, Escola de Pràctica Jurídica : educació, Il·lustre Col·legi d'Advocats de València : organització, País Valencià : Entitat_Geopolítica